Tapahtui eilen - Onni ja Ilo - Vuodatus.net
Otimme eilen aamupäivällä Onnin kanssa leppoisasti aurinkoa takapihalla, minä lepolassessa ja Onni omalla tyynyllään.
Illalla kun katsoimme telkkaria ja takaovi oli auki Onni oli päättänyt mennä takapihalle lepuuttamaan tyynylleen. Tyynyä oli pitänyt hieman kuopia asentoon. Olemme huomanneet tyynyssä jo aiemmin pari reikää, minkä takia se oli annettu Onnin käyttöön. Elinikää tyynylle oli annettu lumien tuloon asti. No, eipä tarvinnut odottaa sinne asti.
Illalla kun mies oli laittamassa pihaovea kiinni, kuuluikin "Jahas, tuuppa kattomaan."
Tyyny on täytetty pienillä vaahtomuovin palasilla ja kun kuopiessa reiästä oli ilmestynyt ensimmäinen kappale, oli ollut ilmeisesti pakko katsoa onko niitä lisää. Ja olihan niitä. Onneksi palaset olivat jääneet suurinpiirtein tyynyn päälle, joten siivoamiseen ei mennyt kauaakaan.
Onko joku muuten kuullut että koiran iho voisi palaa auringossa? Nyt kun olen tehonyppinyt Onnin selkää ja karvapeite on todella ohut, iho on alkanut punoittaa vienosti. Lääpin eilen pintaan reilusti kosteusvoidetta, täytyy tänään katsoa, oliko siinä mitään vaikutusta. Hydrokortisonia saa kai laittaa myös, vaikka kosteusvoiteeseen sekoitettuna?
4 Lähettänyt: onniparson - 23.7.2007 klo 15.36